Piet Botha se jongste uitreiking gaan ‘old school’ met Die Middernagtrein | SAUKRADIO.com
Aanhangers van Piet en Jack Hammer wat iets rustiger verwag het, mag dalk verras wees. Lanie van der Walt, die album se regisseur van Wolmer Records en ’n ou lid van Jack Hammer, het saam met Jake Gunn en Johnathan Martin, weer op die snare geklim om die album nóg borshare te gee.
“Ons het aanvanklik nie beplan om hierdie album so heavy te maak nie,” sê Piet. “Die songs was almal op ’n akoestiese kitaar geskryf, maar die hele band het vroeg in die opneemproses al besluit om die album te vul met sleutelveranderinge en baie kitare. Dít het maar net daarheen gelei, jy weet?”
Die album word tydens Piet en Jack Hammer se nasionale toer, wat in Maart in Gauteng afskop, bekendgestel.
Die Middernagtrein sal by alle vertonings beskikbaar wees. Piet het onlangs ook by die Vonk-familie aangesluit, wat die verspreiding sal behartig.
Die Middernagtrein is nou by Musica-winkels landwyd, asook op alle aanlyn-musiekplatforms, beskikbaar.
Kyk hier na ’n video-onderhoud oor die album en loer net onder die onderhoud na ‘n stukkie musiek van die sanger:-
« Top 20 vir die week: 19 Maart 2018
Talentvolle Ruby Rouge se eerste snit plaas haar talent in perspektief »